Kadastr agentligining Toshkent viloyati boshqarmasi boshlig‘i lavozimiga Abdusalim G‘aniyev tayinlandi. Bu haqda agentlik xabarida aytilgan. Abdusalim G‘aniyev 1970 yil Surxondaryo viloyati Boysun tumanida tug‘ilgan. 1992 yilda Toshkent arxitektura va qurilish institutini hamda 2002 yilda O‘zbekiston prezidenti huzuridagi Davlat va jamiyat qurilishi akademiyasini tamomlagan. A. G‘aniyev 2008 yildan bugunga qadar Surxondaryo viloyati Yer resurslari va davlat kadastr boshqarmasi boshlig‘i lavozimida faoliyat yuritgan.